
PLx nr159/2022

AVIZ
asupra proiectului de Lege privind aprobarea Ordonanţei de urgenţă a Guvernului nr.14/2022 pentru modificarea Legii nr.146/2021 privind monitorizarea electronică în cadrul unor proceduri judiciare și execuțional penale
	
În conformitate cu prevederile art.95 și 117 alin. (3) din Regulamentul Camerei Deputaţilor, Biroul permanent a trimis, Comisiei pentru tehnologia informației şi comunicaţiilor, spre avizare, în procedură de urgență, proiectul de Lege privind aprobarea Ordonanţei de urgenţă a Guvernului nr.14/2022 pentru modificarea Legii nr.146/2021 privind monitorizarea electronică în cadrul unor proceduri judiciare și execuțional penale (PLx nr.159/2022).
	Consiliul Legislativ a avizat favorabil proiectul de ordonanță, conform avizului nr.162/21.02.2022.
	Senatul a adoptat proiectul de lege în ședința din data de 28.03.2022.
Proiectul de lege are ca obiect de reglementare modificarea Legii nr.146/2021, în sensul prorogării termenului privind operaţionalizarea Sistemului informatic de monitorizare electronică (SIME), precum şi a datei de la care urmează a se aplica monitorizarea electronică în sistem pilot, până la data de 1 octombrie 2022, faţă de data de 1 martie 2022, prevăzută de actul normativ de bază.
În raport cu obiectul de reglementare, proiectul de lege face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.
	Potrivit prevederilor art.62 din Regulamentul Camerei Deputaţilor, republicat, membrii Comisiei pentru tehnologia informației și comunicațiilor au dezbătut proiectul de lege în ședința din 12 aprilie 2022 și au hotărât, cu majoritate de voturi avizarea favorabilă a acestuia.




PREŞEDINTE

IOAN-SABIN SĂRMAȘ

image1.png




oleObject1.bin
[image: image1.png]






